Fonament de dret - Relació D’acords adoptats pel consell executiu de dia 27-5-2015

Fonament de dret
-
L’òrgan competent per resoldre aquest expedient sancionador és el Consell Executiu del Consell de Mallorca, això d’acord amb allò establert:
-
Decret 106/2010, de 24 de setembre, (BOIB núm. 142 de 30 de setembre de 2010) sobre el traspàs als consells insulars de les funcions i els serveis inherents a les competències pròpies d'aquestes institucions insulars que actualment exerceix l'Administració de la Comunitat Autònoma de les Illes Balears en matèria de caça i de regulació, vigilància i aprofitament dels recursos cinegètics, com també de pesca fluvial.
-
Llei 6/2006, de 12 d’abril, Balear de Caça i Pesca Fluvial (BOIB núm. 61 de 27 d’abril de 2006), modificada per la Llei 6/2007, de 27 de desembre, de mesures tributàries i econòmic-administratives, i la Llei 3/2013, de 17 de juliol, de modificació de la Llei 6/2006, de 12 d’abril, balear de caça i pesca fluvial(BOIB núm. 106 de 30 de juliol de 2013).
-
Instrucció interna del Departament de Medi Ambient sobre l’aplicació d’inhabilitació en les infraccions greus en matèria de caça i pesca fluvial de data de 24 de setembre de 2013.
-
Decret de Presidència de 15 de juliol de 2011 (BOIB núm. 111 de 21 de juliol de 2011) pel qual es determina l’organització del Consell de Mallorca, que recull a l’article 1 Atribucions del Consell Executiu apartat K) “Sancionar les infraccions molt greus, excepte les atribuïdes altres òrgans”.
-
En la tramitació d’aquest expedient s’han observat totes les prescripcions legals i reglamentàries que fixa la legislació esmentada així com les que estableix el Decret 14/1994, de 10 de febrer (BOCAIB núm. 21 de 17 de febrer de 1994) pel qual s’aprova el Reglament del Procediment a seguir per l’Administració de la Comunitat Autònoma per a l’exercici de la potestat sancionadora, i s’han seguit tots els principis que regeixen la potestat i procediment sancionador regulats al Títol IX de la Llei 30/92, de 26 de novembre, (BOE núm. 285 de 27 de novembre de 1992) de Règim Jurídic de les Administracions Públiques i del Procediment Administratiu Comú .
-
L’article 5 de la Llei 6/2006 Balear de Caça i Pesca Fluvial defineix l’acció de caçar “Acció de caçar. Es considera acció de caçar, als efectes disposats en aquesta llei, l’exercida per les persones mitjançant l’ús d’arts, armes, animals o mitjans apropiats per cercar, atreure, perseguir o assetjar animals de pèl o ploma d’espècies cinegètiques, amb la finalitat de matar-los, apropiar-se’n o facilitar-ne la captura per un tercer. Inclou també el control d’espècies.”
Per tant caçar no és disparar. El Sr. B perfectament caçava amb tots els estris al seu abast, encara que en aquell moment estigués amb altra arma a les mans, l’altra estava disposta per l’ús i per tant es feia ús de la mateixa (l’arma estava carregada, muntada i a poca distància a l’abast de la mà).
És freqüent que els caçadors portin més d’una escopeta en una acció cinegètica, ja que cada una d’elles, per les seves característiques, és més adient que l’altra per la captura dels diferents animals. I al estar les dues armes dispostes per l’ús es considera que el caçador emprava els dos estris en la mateixa acció de caça. (En cada modalitat s’utilitzen diferents estris, en ocasions al mateix temps o un darrera altre però dins la mateixa acció).
Queda constatat amb el document emès per la Guàrdia Civil quan es diposità l’arma decomissada que aquesta tenia capacitat per cinc cartutxos i que no tenia limitador, per tant cap prova escau a l’efecte ja que a més de constar en l’acta de denúncia consta al document de depòsit d’armes.
Encara a no estar definit enlloc normatiu que és utilitzar una arma s’ha de dir que per obtenir, per primera vegada, una llicència d’armes s’ha de fer un examen que consta d’una part teòrica i una d’altra pràctica.
La prat pràctica inclou: prova de muntar i carregar l’arma; prova d’apuntar; prova de disparar; i prova de descarregar. Per tant des del moment que tu prepares l’arma per emprar-la fins que la descarregues l’estàs emprant, encara que entre la primera acció i la darrera deixi d’estar físicament a les mans. Queda prou clar que caçar no vol dir disparar.
Per considerar que l’arma està en custòdia aquesta ha d’estar descarregada i dins la seva funda, i únicament es pot dur del lloc on està en dipòsit al lloc legal d’ús (reglament d’armes). Per tant no es complia estar en trànsit estava en el lloc d’ús i carregada.
Per aquest motiu, la denúncia i tot el procediment administratiu s’han dut a terme seguint el procediment establert a l’efecte sense lesionar cap dret del denunciat.
Per tant els fets són constitutius de les següents infraccions:
- Infracció molt greu, caçar amb mitjans o procediments prohibits reglamentàriament per a la captura d’animals de caça pel seu caràcter massiu o no selectiu, tipificada a l’article 73.4 de la Llei 6/2006 Balear de Caça i Pesca Fluvial (BOIB núm. 61, de 27/04/06) i que podrà ser sancionada, d’acord amb el que disposa l’article 76.1 de la Llei 6/2006, amb una multa de 2.001 a 20.000 € i retirada de la llicència de caça, així com inhabilitació per a obtenir-la durant un termini comprès entre dos i quatre anys.
Inicialment, atès el principi de proporcionalitat i la manca d’agreujants, una sanció de 2001 euros i retirada de la llicència de caça, així com inhabilitació per a obtenir-la durant un termini de dos anys.
En el decomís de les peces de caça, es preveu el pagament d'indemnització per part del denunciat quan les peces no es poden retornar al seu hàbitat. En aquest cas, com que les peces eren mortes cal aplicar la indemnització.
A més, anualment s’elabora la resolució anual de vedes que, entre d'altres qüestions, fixa les captures màximes permeses per caçador i dia. Aquestes captures s'estableixen d’acord amb els censos que es realitzen per a cada espècie caçable. En els casos de les espècies caçades il·legalment, no són objecte de cens, per tant no es quantifiquen. Així dons en establir les captures màximes permeses no els tenen en compte, el que fa que es produeixi una minva en els recursos naturals.
Per això l'article 69.1 de la Llei 6/2006, de 12 d'abril, de Caça i Pesca Fluvial, estableix que les sancions són compatibles amb l'exigència a l'infractor de la reposició de la situació alterada per ell al seu estat original, així com la indemnització pels danys i perjudicis ocasionats.
Per tant, atès l'article 69.2 de l'esmentada llei, així l'Ordre del conseller d'Agricultura i Pesca de 30 de novembre de 1990, per la qual s'estableix la valoració cinegètica de les peces de caça i espècies de la fauna silvestre en l'àmbit territorial de la Comunitat Autònoma de les Illes Balears (BOCAIB número 157, de 25-12-1990), seran exigibles les següents indemnitzacions per les peces ocupades:
-
Quatre exemplars de tord (Turdus philomelos): 9,01€ per cada exemplar.
L’import total de la indemnització exigible podrà ser de 36,04 euros.
L’import total de la sanció, incloent la indemnització i les infraccions, podrà ser de 2037,04 euros i retirada de la llicència de caça, així com inhabilitació per a obtenir-la durant un termini de dos anys.
Vistos els fets i fonaments jurídics esmentats, la consellera executiva de Medi Ambient proposa al Consell Executiu del Consell de Mallorca el següent:
Acord
-
Sancionar al Sr. ABB amb el DNI 43049386X, amb una multa de 2037,04 euros i retirada de la llicència de caça, així com inhabilitació per a obtenir-la durant un termini de dos anys com a responsable de les infraccions administratives en matèria de caça abans esmentades, imputades per a la realització dels següents fets:
Caçar amb un mètode considerat massiu i/o no selectiu
-
Se l’informa que en cas de decomís d’armes i de conformitat amb l’article 71 de la Llei 6/2006 Balear de Caça i Pesca Fluvial (BOIB núm. 61, de 27 d’abril de 2006), (BOIB núm. 61, de 27.04.06, modificada per la Llei 3/2013 BOIB núm. 106 de 30 de juliol de 2013), <<4. Les armes, si són de tinença lícita, han de ser retornades d’acord amb els supòsits següents:
a) Quan la resolució recaiguda a l’expedient sigui absolutòria o quan s’acordi el sobreseïment o arxiu d’aquest. En qualsevol d’aquests casos, la devolució és gratuïta.
b) Quan s’hagi fet efectiva la sanció imposada, així com la possible indemnització, en els supòsits d’infracció. El rescat de l’arma requereix el pagament de la quantia de 100 euros.
No obstant això, l’instructor de l’expedient pot acordar, una vegada dictada la proposta de resolució, la devolució de l’arma si el presumpte infractor satisfà la quantia del rescat i presenta aval bancari que garanteixi l’import total de la sanció i la indemnització proposades.>>
-
Advertir l’interessat de l’obligació de dipositar la llicència de caça si se’l sanciona amb la retirada de la mateixa i/o se l’inhabilita per a obtenir-la, en cas de que la posseeixi, a la Direcció Insular de Caça, Departament de Medi Ambient del Consell de Mallorca, en un termini de 15 dies, comptadors a partir del dia següent a la recepció de la notificació de la present resolució; obligació que, en cas de no complir-se, pot dur aparellada, amb avís previ, la imposició de multes coercitives, amb una quantia de fins a un màxim de 300 € diaris, tal i com preveu l’article 72 de la Llei 6/2006 Balear de Caça i Pesca Fluvial, així com l’article 99 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27 de novembre).
-
S’adjunta a aquesta Resolució el document d’ingrés on figura l’import de la multa, la qual haurà de pagar-se a les entitats bancàries establertes a l’imprès de pagament d’acord amb l’establert a la Llei General Tributaria dins els terminis següents:
-
Les notificacions entre els dies 1 i 15 de cada mes, des de la data de recepció de la notificació, fins al dia 20 del mes següent o el dia hàbil immediatament posterior.
-
Les notificacions entre el dia 16 i el darrer de cada mes, des de la data de recepció de la notificació, fins al dia 5 del segon mes posterior o el dia hàbil immediatament posterior.
Un cop transcorregut el termini anterior sense haver abonat l’import de la sanció, es procedirà a la seva exacció pel procediment administratiu de constrenyiment.
Contra aquest acord, que no posa fi a la via administrativa, l’interessat pot interposar el recurs d’alçada davant la Comissió de Govern del Consell Insular de Mallorca, en el termini d’un mes, comptador a partir de l’endemà de rebre aquesta notificació.
Contra la desestimació expressa d’aquest recurs d’alçada podeu interposar el recurs contenciós administratiu davant el Jutjat Contenciós Administratiu de Palma que correspongui, en el termini de dos mesos, comptadors a partir de l’endemà de rebre la notificació de la desestimació del dit recurs d’alçada.
Si han transcorregut tres mesos des de la interposició del recurs d’alçada i no n’heu rebut la notificació de la resolució expressa, s’entén desestimant per silenci i podeu interposar el recurs contenciós administratiu davant el Jutjat Contenciós Administratiu de Palma que correspongui, en el termini de sis mesos, comptadors a partir de l’endemà de la desestimació presumpta.
Si han transcorregut tres mesos des de la interposició del recurs d’alçada i no n’heu rebut la notificació de resolució expressa, s’entén desestimat per silenci i podeu interposar el recurs contenciós administratiu davant el Jutjat Contenciós
Administratiu de Palma que correspongui, sense limitació de temps.
No obstant l’anterior, podeu interposar, si escau, qualsevol altre recurs que considereu oportú. Tot això de conformitat amb la Llei 29/1998, de 13 de juliol, reguladora de la jurisdicció contenciosa administrativa, i la Llei 30/1992, de 26 de novembre, de règim jurídic de les administracions públiques i del procediment administratiu comú
BENESTAR SOCIAL
ESTUDI I SI ESCAU APROVACIÓ DE LA PROPOSTA D’ACORD D’APROVACIÓ, AUTORITZACIÓ I DISPOSICIÓ DE LA DESPESA QUE FA LA CONSELLERIA DE BENESTAR SOCIAL DEL CONSELL DE MALLORCA AL CONSELL EXECUTIU, CORRESPONENT A UNA APORTACIÓ ECONÒMICA EXTRAORDINÀRIA DEL CONSELL DE MALLORCA A L’INSTITUT MALLORQUÍ D’AFERS SOCIALS, PER A L’ANY 2015, PER FER FRONT A LES SEVES DESPESES, PER UN IMPORT DE 5.500.000,00€.
Es dóna compte de la següent proposta de la consellera executiva de Benestar Social:
ANTECEDENTS:
El Ple del Consell de Mallorca, en data 16 d’abril 2015, aprovà inicialment en el Pressupost de despeses del Consell de Mallorca la modificació de crèdits SUP 04/2015, la qual s’ha aprovat definitivament el dia 19 de maig de 2015 en el pressupost del Consell de Mallorca per l’exercici 2015.
Al pressupost de despeses del Consell de Mallorca hi figura la partida 40.23140.41000 amb un saldo per import de 4.500.000,00€ i la partida 40.23140.71000 amb un saldo per import de 1.000.000,00€.
La cap de la Secció d’ingressos de l’IMAS,en data 19 de maig de 2015, informa de la necessitat de tramitar l’aportació consignada al pressupost de despeses del Consell de Mallorca a favor de l’Institut Mallorquí d’Afers Socials.
Consta a l’expedient:
-
Informe justificatiu del cap de la Secció Comptable de l’IMAS, de data 19 de maig de 2015.
-
Informe jurídic de data 19 de maig de 2015.
-
Certificats de reserva de crèdit, número 220150008858 i 220150008859
-
Informe de fiscalització prèvia d’Intervenció General 4/15 bis de data 20 de maig de 2015.
Atès l’abans exposat, l’Hble. Sra. Catalina Cirer Adrover, proposa al Consell Executiu del Consell de Mallorca, l’adopció del següent
A C O R D
1.- Aprovar una aportació extraordinària per a un import de CINC MILIONS CINC-CENTS MIL EUROS (5.500.000,00€) a favor de l’INSTITUT MALLORQUÍ D’AFERS SOCIALS, CIF Q-0700448-D, per fer front a cobrir les necessitats de capital dels centres de menors, a cobrir necessitats de despesa corrent de l’Àrea de Discapacitats, de l’Àrea de Gent Gran i de la Renta Mínima d’Inserció, durant l’exercici 2015.
2.- Autoritzar i disposar la despesa d’import CINC MILIONS CINC-CENTS MIL EUROS (5.500.000,00€) a favor de l’INSTITUT MALLORQUÍ D’AFERS SOCIALS, CIF Q-0700448-D, General Riera, 67, 07010 Palma, amb càrrec a les partides, imports i reserves de crèdits:
|